cyanic-selkie/wikianc huggingface dataset:
Էլեկտրոլիտային դիսոցում
Էլեկտրոլիտային դիսոցում, լուծույթում էլեկտրոլիտի ինքնաբերաբար տրոհման երևույթ, որի դեպքում առաջանում են դրական և բացասական լիցքավորված իոններ՝ կատիոններ և անիոններ։ Էլեկտրոլիտային դիսոցման դասական տեսությունը ստեղծել է Ս. Արենիուսը, 1887 թվականին։ Ըստ այդ տեսության, լուծույթում էլեկտրոլիտի մոլեկուլները տրոհվում են իոնների։ Տրոհված մոլեկուլների թվի հարաբերությունը էլեկտրոլիտի չտրոհված մոլեկուլների թվին կոչվում է դիսոցման աստիճան (a), ընդ որում ։ Դիսոցման աստիճանը կապված է Վանտ Հոֆի հաստատունի հետ հարաբերությամբ, որտեղ n-ը մեկ մոլեկուլի տրոհումից ստացված իոնների թիվն է։ a-ն կախված է լուծույթի կոնցենտրացիայից, կոնցենտրացիայի փոքրացման հետ այն մեծանում է և անսահման նոսրացած էլեկտրոլիտի համար a=1։ a-ն կախված է նաև էլեկտրոլիտի և լուծիչի բնույթից։ Ընդհանուր դեպքում a-ն կախված է լուծիչի դիէլեկտրիկ թափանցելիությունից։ Էլեկտրոլիտի լուծույթի համար ավելի հարմարը էլեկտրոլիտի դիսոցման հաստատունն է (K), որը արտահայտվում է  հավասարումով, որտեղ C_+ և C_- համապատասխանաբար կատիոնների և անիոնների կոնցենտրացիաներն են, n_+ և n_--ը՝ էլեկտրոլիտի մեկ մոլեկուլի տրոհման ժամանակ առաջացած իոնների թիվը, իսկ C-ն՝ լուծույթում էլեկտրոլիտի մոլեկուլների կոնցենտրացիան։ C-ն այս դեպքում որոշվում է C=C_0(1-a) արտահայտությամբ, որտեղ C_0-ն էլեկտրոլիտի սկզբնական կոնցենտրացիան է։ Եթե էլեկտրոլիտը լուծույթում առաջացնում է հավասար թվով կատիոններ և անիոններ, ապա a-ի և K-ի միջև եղած կապն արտահայտվում է Օսվալդի նոսրացման կանոնով ։ a-ն որոշում են փորձով և ստացված արժեքը տեղադրելով բանաձևի մեջ՝ հաշվում K-ն, որից հետո կարելի է հաշվել լուծույթում եղած ազատ իոնների թիվը։ Ուժեղ էլեկտրոլիտների համար, որոնք պինդ վիճակում առաջացնում են իոնական տեսակի բյուրեղային ցանց և ամբողջովին իոնացված են (օրինակ, NaCl), a-ն և K-ն իմաստազրկվում են։ Սակայն որոշակի պայմաններում, օրինակ, փոքր դիէլեկտրիկ թափանցելիությամբ լուծիչներում, պինդ վիճակում իոնական ցանցով էլեկտրոլիտները տարանուն լիցքավորված իոնների էլեկտրաստատիկ ձգողության շնորհիվ կարող են առաջացնել ամբողջությամբ էլեկտրաչեզոք ագրեգատներ։
Կատեգորիա:Էլեկտրաքիմիա
Մերժե
Մերժե (Mergey), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 695 մարդ, բնակչության խտությունը` 46.30 մարդ/կմ²։ Բնակավայրը զբաղեցնում է 15.01 կմ² տարածք։
Աշխարհագրություն
Գտնվում է Փարիզ քաղաքից 135 կմ հարավ-արևելք, Շալոն ան Շամպայն քաղաքից` 70 կմ հարավ-արևմուտք, Տրուա քաղաքից` 12 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 473 աշխատունակ (15-64 տարեկան) բնակիչ, որոնցից ակտիվ էին 369-ը, իսկ ոչ ակտիվները` 104։ Ակտիվության ցուցանիշը կազմում է 78,0 %։ 369 աշխատունակ մարդկանցից աշխատել է 344 անձ (183 տղամարդ և 161 կին)։ Գործազուրկ են եղել 25 անձ (11 տղամարդ և 14 կին)։ 104 անաշխատունակներից 43-ը եղել են աշակերտներ կամ ուսանողներ, 44-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժան Կլոդ Յունկեր
Ժան Կլոդ Յունկեր (Jean-Claude Juncker, ), լյուքսեմբուրգյան և համաեվրոպական պետական և քաղաքական գործիչ, 2014 թվականի նոյեմբերի 1-ից սկսած՝ Եվրոպական հանձնաժողովի նախագահ , Լյուքսեմբուրգի վարչապետ (1995 թվականի հունվարի 20-ից մինչև 2013 թվականի դեկտեմբերի 4-ը), Լյուքսեմբուրգի ֆինանսների նախարար (1989—2009), եվրախմբի ղեկավար (անգլ. Euro Group, եվրագոտու երկրների ֆինանսների նախարարների ակումբ)։
Կենսագրություն
Ժան Կլոդ Յունկերը Քրիստոնեա-սոցիալական ժողովրդական կուսակցության առաջատարն է։ Մաաստրիխտի պայմանագրի հիմնադիրներից մեկը։ 2004 թվականին դիտարկվում էր որպես Եվրամիության հանձնաժողովի նախագահի հավանական թեկնածու։
2009 թվականի մարտի կեսերին իր հարցազրույցներից մեկում Յունկերը կանխագուշակել է, որ Արևմտյան Եվրոպայում տնտեսական անկումը կխորանան մոտակա ամիսներին, ինչը, իր հերթին, կարող է բերել լուրջ սոցիալական ճգնաժամի, ինչը կարտահայտվի զանգվածային գործազրկության և բնակչության՝ քաղաքական համակարգի նկատմամբ վստահության կորստյան տեսքով ։
Եվրոպական խորհուրդը պաշտոնապես Յունկերին նշանակել է Եվրոպական հանձնաժողովի նախագահ 2014 թվականի հունիսի 27-ին այն բանից հետո, ինչ այդ պաշտոնի համար նրանց առաջադրած «Եվրոպական ժողովրդական կուսակցությունը» հաղթեց Եվրոպական խորհրդի ընտրություններում ։
Եվրախորհուրդը գաղտնի քվեարկության 2017 թվականի հուլիսի 15-ին Յունկերին նշանակեց Եվրահանձնաժողովի ղեկավար ։ Սկսել է պաշտոնավարել 2014 թվականի նոյեմբերին ։
Քաղաքական գործունեություն
1995 թվականին նշանակվել է Լյուքսեմբուրգի վարչապետ։ Կառավարության ղեկավարի պաշտոնում ողջ Եվրոպայում պաշտոնավարել է առավելագույն ժամկետով։
Վիլլաֆրանկա Պիեմոնտե
Վիլաֆրանկա Պեմոնտե (Villafranca Piemonte), կոմունա Իտալիայի Պիեմոնտ մարզի Թուրին գավառում։
Բնակչությունը՝ 4.792 մարդ (2008 թվականի տվյալներով)։ Բնակչության խտությունը՝ 94 մարդ/կմ²։ Տարածքը՝ 51 կմ²։ Փոստային ինդեքս՝ 10068։ Հեռախոսային կոդ՝ 011։
Գյոլի Ականջ
Գյոլի Ականջ, վանքապատկան հողամաս Վասպուրականի Արտազ գավառում, Սուրբ Թադեոս առաքյալ վանքի մերձակա տարածքում ։
Ժան Կլոդ Յունկեր
Քաղաքական գործունեություն
Centre international de formation européenne (CIFE)-ի նախագահն է։
Վիլլաֆրանկա Պիեմոնտե
Ժողովրդագրոթյուն
Բնակչության թվաքանակի փոփոխությունները.
Գյոլի Ականջ
Ծանոթագրություններ
Կատեգորիա:Վանքապատկան հողեր
Ժան Կլոդ Յունկեր
Քաղաքական գործունեություն
2013 թվականի հուլիսի 11-ին հրաժարական տվեց լյուքսեմբուրգյան հետախուզական ծառայությունների հետ կապված սկանդալի պատճառով ։
Վիլլաֆրանկա Պիեմոնտե
Արտաքին հղումներ
Կատեգորիա:Իտալիայի բնակավայրեր
Ժան Կլոդ Յունկեր
Քաղաքական գործունեություն
Գերմանիայի կանցլեր Անգելա Մերկելը ցանկանում էր հասնել այն բանին, որ Ժան Կլոդ Յունկերը դառնար Եվրոպական հանձնաժողովի նախագահ Ժոզե Մանուել Բարոզուի լիազորությունների ժամկետի ավարտից հետո ։ Նրա թեկնածության առաջադրման հակառակորդը Մեծ Բրիտանիան էր` վարչապետ Դևիդ Քեմերոնի հետ միասին․ Լոնդոնում Յունկերին համարում են Բրյուսելում Եվրամիության իշխանության կենտրոնացման կողմնակիցе ։
Եվրախորհրդի անդամների հետո հանդիպումներից մեկի ժամանակ Ժան Կլոդ Յունկերը նշել է, որ չի ցանկանում, որ Մեծ Բրիտանիան դուրս գա Եվրամիությունից, ինչի հետ կապված հայտարարել է, որ «երբեք դեմ չի եղել ազգային խորհրդարաններին Բրյուսելի կողմից կազմակերպված և հիմնավոր կերպով լիազորությունների վերադարձին» ։
Արտաքին հղումներ
Կատեգորիա:Եվրոպական հանձնաժողովի նախագահներ Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Ստրասբուրգի համալսարանի շրջանավարտներ
Միշել Մաշադո
Միշել Մասեդո Ռոշա Մաշադո (Michel Macedo Rocha Machado, ), բրազիլացի ֆուտբոլիստ, եզրային պաշտպան։ Հանդես է գալիս իսպանական «Լաս Պալմաս»-ի կազմում։
Վաղ տարիներ
Միշելը ծնվել է Ռիո դե Ժանեյրո քաղաքում։ 1997 թվականին միացել է «Բոտաֆոգո»-ի երիտասարդական թիմին։
«Ալմերիա»
2008 թվականի հունիսի 23-ին Մաշադոն տեղափոխվել է Լա Լիգան ներակայացնող «Ալմերիա» ։ Նա թիմի հետ կնքել է 7 տարվա պայմանագիր։
Միշելը իր դեբյուտը նշել է նոյեմբերի 16-ին` «Մալյորկա»-ի դեմ խաղում։ Հանդիպումն ավարտվել է 2-1 հաշվով` «Ալմերիա»-ի հաղթանակով ։ Այդ խաղում բրազիլացին 87-րդ րոպեին փոխարինել է Ժուանմա Օրտիզին։ Առաջին անգամ մեկնարկային կազմում անցկացրել է 2009 թվականի մայիսի 10-ին` «Սպորտինգ»-ի դեմ խաղում ։
2009 թվականի սեպտեմբերի 20-ին նա խփել է իր առաջին գոլը` դառնալով «Խետաֆե»-ի դեմ խաղում հաղթական գոլի հեղինակ ։ 2011/12 մրցաշրջանի ընթացքում Միշել Մաշադոն մասնակցել է 35 հանդիպման։
«Ատլետիկո Մինյերո»
2012 թվականի հուլիսի 19-ին Միշել Մաշադոն վարձավճարով տեղափոխվել է բրազիլական «Ատլետիկո Մինյերո» ։ Նա վերադարձել է հայրենիք, Իսպանիայում որոշակի անձնական խնդիրներ ունենալուց հետո ։
Բրազիլական թիմի կազմում Մաշադոն իր նորամուտը նշել է միայն 2013 թվականի հունիսի 13-ին` «Սանտոս»-ի դեմ խաղում։ Մեկ ամիս անց նա երկարաձգել է իր վարձակալման ժամկետը ևս մեկ տարով ։ Մրցաշրջանի ընթացքում Միշելը մասնակցել է 16 հանդիպման։ Նա մասնակցել է նաև Լիբերտադորեսի գավաթի եզրափակչի շրջանակներում կայացած «Օլիմպիա»-ի դեմ տնային հանդիպումը, որն ավարտվել է 2-0 հաշվով` «Ատլետիկո»-ի հաղթանակով ։
Վերադարձ «Ալմերիա»
2014 թվականի հուլիսի 9-ին Միշել Մաշադոն վերադարձել է իսպանական «Ալմերիա»։
Վերադարձից հետո ֆուտբոլիստը իր առաջին հանդիպումը անցկացրել է օգոստոսի 23-ին` մասնակցելով «Էսպանյոլ»-ի դեմ խաղին։ Հանդիպումն ավարտվել է 1-1 հաշվով։
«Լաս Պալմաս»
2016 թվականի հուլիսի 15-ին Մաշադոն տեղափոխվել է «Լաս Պալմաս» ։ Բրազիլացի ֆուտբոլիստը թիմի հետ կնքել է 2 տարվա պայմանագիր։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Լաս Պալմասի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Ալմերիայի ֆուտբոլիստներ Կատեգորիա:Ատլետիկո Մինեյրոյի ֆուտբոլիստներ Կատեգորիա:Կորինտիանսի ֆուտբոլիստներ Կատեգորիա:Ֆլամենգոյի ֆուտբոլիստներ Կատեգորիա:Լա Լիգայի ֆուտբոլիստներ
Նիք Ռոբինսոն
Նիկոլաս Ջոն Ռոբինսոն (Nicholas John Robinson, ), ամերիկացի դերասան, ավելի հայտնի է Ռայդերա Սկեյնլոնի դերով «Մելիսսա և Ջոուի» կատակերգական սերիալում, նաև «Ամռան թագավորներ», «Հինգերորդ ալիքը» և այլ ֆիլմերում։
Կենսագրություն
Ռոբինսոնը ծնվել է 1995 թվականի մարտի 22- ին Սիեթլում, Վաշինգտոն ։ Նա հինգ երեխաներից ամենամեծն է, բացառությամբ իր հոր նախկին կնոջ երեխաներից, երկու խորթ եղբայրներից և քույրերից Նրա մայրիկի անունը Դենիս Պոնդեր է ։ Նիքը ավարտել է Campbell Hall School 2013 թվականին ։
Կարիերա
Նիքը առաջնաելույթ է կատարել 11 տարեկան հասակում Չարլզ Դիքենսի «Սուրբծննդյան վիպակնեում»։ 2009 թվականին ստացել է Ռայդեր Սքենլոնի դերը ABC Family հեռուստաալիքի «Մելլիսա և Ջոուի» հեռուստասերիալում, որտեղ նկարահանվել է մինչև սերիալի ավարտը՝ 2015 թվականը։
2011 թվականին, վերցնելով դադար «Մելլիսա և Ջոուի» սերիալում, Նիքը նկարահանվել է Disney- ի «Կախարդված ընկերները» ֆիլմում, Բելա Թորնի և Զենդայայի հետ միասին։ Ֆիլմի պրեմերիան կայացել է 2012 թվականի հունվարի 13- ին ։ 2012 թվականին ստացել է Ջո Թոյայի դերը «Ամռան թագավորները» ֆիլմում ։ Ֆիլմի նկարահանումները սկսվել են 2012 թվականի հուլիսին Քլիվլենդում, Օհայո նահանգ և ավարտվել է 2012 թվականի օգոստոսին ։ Նույն թվականին նկարահանվել է «Ընդհատակյա կայսրություն» հեռուստասերիալի մի սերիայում, երիտասարդ գող Ռոուլանդ Սմիթի դերում։
2013 թվականին ընտրվել է Զակ Միտչելլի դերում, Աշխարհը յուրայի դարաշրջանում ֆիլմում, որը թողարկվել է 2015 թվականին ։ 2015 թվականին ստացել է գլխավոր դեր «Լինել Չարլի» ֆիլմում, որի պրեմերիան կայացել է Տորոնտոյի կինոփառատոնի ժամանակ 2015 թվականին ։ 2016 թվականին խաղացել է Բեն Պերիշայի (զոմբի) դերը Ռիկ Յանսի «Հինգերորդ ալիքը» վեպի էկրանավորված տարբերակում։
2016 թվականի մարտին հայտարարվել է, որ Ռոբինսոնը նկարահանվում է Ուիլյամա Մեյսի «Բյուրեղ» կատակերգական դրամայում ։ 2016 թվականի հուլիսին հայտնի է դարձել, որ Նիքը ստացել է դեր «Everything, Everything» ֆիլմում ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
Ստեփան Շահինյան
Ստեփան Շահինյան, հայ դերասան։
Կենսագրություն
1972-1976 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի ռեժիսորական բաժնում։ 1975-1980 թվականներին աշխատել է Երևանի Մնջախաղի պետական, 2006-2011 թվականներին՝ «Մետրո» թատրոններում։
1980 թվականից աշխատում է Հենրիկ Մալյանի անվան, 2013 թվականից՝ Էդգար Էլբակյանի անվան Խամաճիկների պետական թատրոնում ։
Արտաքին հղումներ
Կատեգորիա:Հայ դերասաններ Կատեգորիա:Երևան քաղաքում ծնվածներ Կատեգորիա:ՀՊՄՀ շրջանավարտներ
Կամպոլատարո
Կամպոլատարո (Campolattaro), քաղաք Իտալիայի Կամպանիա մարզի Բենևենտո գավառում ։
Բնակչությունը կազմում է 1101 մարդ (2008), բնակչության խտությունը կազմում է 63 մարդ/կմ²։ Զբաղեցնում է 18 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Better Now
Պատմություն
Երաժշտական տեսահոլովակը նկարահանվել է 2018 թվականի հոկտեմբերի 5-ին ։
Արտաքին հղումներ
Կատեգորիա:2018 սինգլներ Կատեգորիա:Post Malone-ի երգեր Կատեգորիա:2018 երգեր
Դարյա Կորոբովա
Դարյա Սերգեևնա Կորոբովա (Дарья Сергеевна Коробова, ), ռուս գեղալողորդ ։ 2012 թվականի Օլիմպիական խաղերի չեմպիոն։ Մոսկվայի և Ռուսաստանի գեղալողի հավաքականների անդամ, աշխարհի ութակի, Եվրոպայի հնգակի չեմպիոն, աշխարհի գավաթակիր, Ռուսաստանի տասնհինգակի չեմպիոն։
Մարզական կարիերա
2008 թվականին Ջրային մարզաձևերի միջազգային ֆեդերացիայի գեղալողի միջազգային տիտղոսի խաղարկության ժամանակ Ռուսաստանի հավաքականը մասնակցել է պատանեկան կազմով։ Դարյա Կորոբովան ու Անժելիկա Տիմանինան զույգերի ազատ ծրագրով գրավել են երրորդ տեղը ։
2009 թվականին Ռուսաստանի գեղալողի հավաքականի կազմում Դարյա Կորոբովան դարձել է աշխարհի երկակի չեմպիոն։ Նախ Անժելիկա Տիմանինայի, Աննա Նասեկինայի, Ալեքսանդրա Պացկևիչի, Ալլա Շիշկինայի, Վիկտորյա Շեստակովիչի, Ելիզավետա Ստեպանովայի և Սոֆյա Վոլկովայի հետ Դարյա Կորոբովան գրավել է առաջին տեղը տեխնիկական ծրագրում, ապա Անաստասիա Դավիդովայի, Նատալյա Իշչենկոյի, Անժելիկա Տիմանինայի, Աննա Նասեկինայի, Ալեքսանդրա Պացկևիչի, Սվետլանա Ռոմաշինայի և Ալլա Շիշկինայի հետ հաղթել է ազատ ծրագրում ։
2010 թվականին Դարյա Կորոբովան Բուդապեշտում անցկացվող Եվրոպայի առաջնությունում մասնակցել է խմբերի ու համակցված մրցություններին և նվաճել երկու ոսկե մեդալ։
2012 թվականին Դարյա Կորոբովան դարձել է Լոնդոնում անցկացվող Օլիմպիական խաղերի չեմպիոն։
2013 թվականին Կազանում անցկացված ամառային Ունիվերսիադայում Դարյա Կորոբովան նվաճել է երկու ոսկե մեդալ՝ հաղթելով խմբերի և համակցված ծրագրերում ։
Ծանոթագրություններ
Կատեգորիա:Ռուս գեղալողորդներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:2012 թվականի Ամառային օլիմպիական խաղերի չեմպիոններ
Ռեինո
Ռեինո (Reino), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 1360 մարդ, բնակչության խտությունը կազմում է 59 մարդ/կմ²։ Զբաղեցնում է 23 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։
Գյուղի հովանավորն է սուրբ Սանտ Անտոնիո դի Պադովան։
Ծանոթագրություններ
Կատեգորիա:Իտալիայի բնակավայրեր
Խորհրդավոր սպանություն Մանհեթենում
Սյուժե
Արդեն ոչ երիտասարդ զույգը՝ Լարրի և Քերոլ Լիպտոնները ծանոթանում են իրենց հարկի հարևանների՝ Պոլի և Լիլիանի հետ, ովքեր արդեն երկար ժամանակ է ամուսնացած են։ Մի քանի օր անց Լարրին և Քերոլը զարմանքով իմանում են, որ Լիլիանը մահացել է։ Լարրիին այդ լուրը շատ չի մտահոգում, չէ որ նրանք հարևանների հետ միայն մակերեսորեն, բայց Քերոլը սկսում է ինչ - որ ծանր և մութ բան տեսնել այդ իրադարձության մեջ։ Հարևանուհու մահը նրան հանգիստ չի տալիս։ Քերոլը համոզում է ամուսնուն, որ սկսեն իրենց սեփական հետաքննությունը, բայց նա միայն խույս է տալիս կնոջից։
Քերոլը որոշում է հարևանի բացակայության ընթացքում թափանցել նրա բնակարան, որպեսզի ապացույցներ գտնի, որոնք ցույց կտան Պոլի մեղավորությունը։ Քերոլը իրեն համոզում է, որ Լիլիանը սպանվել է ամուսնու կողմից։ Թափանցելով հարևանի բնակարան, Քերոլը փորձում է իր ենթադրություններին ապացույցներ գտնել, բայց ապարդյուն։ Ավելի ուշ նա սարսափով հիշում է, որ իր ակնոցները թողել է հարևանի բնակարանում։ Նա ստիպված պետք է երկրորդ անգամ թափանցի «հանցագործի որջ», որպեսզի վերցնի իր ակնոցները։ Նրան հաջողվում է ամուսնուն ներգրավել իր կարծիքով քրեական ավանտյուրային։
Արտաքին հղումներ
Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:1993 ֆիլմեր Կատեգորիա:Վուդի Ալլենի ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան քրեական կինոկատակերգություններ
ՀՀ Վայոց ձորի մարզպետարան
ՀՀ Վայոց ձորի մարզպետարանը ձևավորվել է 1996 թվականին՝ «Վարչատարածքային բաժանման մասին» ՀՀ օրենքի համաձայն։ Ինչպես բոլոր մարզերում, այնպես էլ Վայոց ձորի մարզում, ՀՀ սահմանադրության համաձայն, իրականացվում է պետական կառավարում։ Այս ոլորտի հարաբերությունները կարգավորվում են Սահմանադրությամբ, օրենքներով, ՀՀ նախագահի` «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Հանրապետության Տավուշի մարզում պետական կառավարումն իրականացնում է Վայոց ձորի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը՝ բացառությամբ օրենքով նախատեսված դեպքերի։ Մարզպետարանը կազմված է մարզպետից, մարզպետի տեղակալներից, խորհրդականներից, օգնականից, և մարզպետարանի աշխատակազմից։ Մարզպետարանի կանոնադրության համաձայն՝ կանոնակարգվել են մարզպետի տեղակալների, մարզպետարանի աշխատակազմի ղեկավարի կողմից մարզպետարանի աշխատակազմի կառուցվածքային և առանձնացված ստորաբաժանումների աշխատանքների համակարգումը։ Աշխատանքները կազմակերպվում են մարզպետարանի աշխատակազմի կառուցվածքային և առանձնացված ստորաբաժանումների կանոնադրությունների աշխատանքային ծրագրերին համապատասխան։ 2013 թվականին մարզպետարանի կառուցվածքային և առանձնացված ստորաբաժանումների համար սահմանվել է 90 հաստիքային միավոր, որից՝ 73-ը՝ քաղաքացիական ծառայության պաշտոններ, 7-ը՝ մարզպետի գրասենյակի աշխատակիցներ, 10-ը՝ տնտեսական սպասարկում իրականացնող անձնակազմ։
Ղեկավարությունը
Մարզպետ՝ Տեղակալ՝
ՀՀ Վայոց ձորի մարզպետները
Կատեգորիա:ՀՀ մարզպետարաններ Կատեգորիա:Վայոց ձորի մարզի կառավարում
Էռնստ ֆոն Դոնանյի
Էռնստ ֆոն Դոնանյի (Ernő Dohnányi, ), հունգարացի կոմպոզիտոր, դաշնակահար, դիրիժոր, մանկավարժ։
Կենսագրություն
Ծնվել է Ավստրո-Հունգարական կայսրությունում՝ Պոժոնում (Pozsony, ներկայումս՝ Բրատիսլավա)։ Երաժշտություն սկսել է ուսանել 6 տարեկան հասակում հոր նախաձեռնությամբ, որը մաթեմատիկայի պրոֆեսոր էր ու սիրողական թավջութակահար։ 1885-1893 թվականներին դաշնամուր ու երգեհոն է սովորել Կառլ Ֆորստների մոտ Forstner Károly, որը Պոժոնիի մայր տաճարի երգեհոնահարն էր (հետագայում նրա մոտ նաև հարմոնիա է սովորել)։ 1886 թվականին ընդունվել է գիմնազիա։ Նույն թվականի նոյեմբերի 3-ին գիմնազիայում կայացել է նրա հրապարակային առաջին ելույթը․ նա մասնակցել է Մոցարտի սոլ մինոր դաշնամուրային քառյակի կատարմանը։ Էռնստի առաջին մենահամերգը կայացել է 1890 թվականի դեկտեմբերի 28-ին (Շոպեն Նոկտյուրն op.31, Մենդելսոն Սկերցո սի մինոր, Լիստ 8-րդ ռապսոդիա և սեփական ստեղծագործություններ՝ երկու ֆանտազիա և սկերցո)։ Գիմնազիայում ուսանելու տարիներին Պոժոնիի մայր տաճարում, Բրեզնոյի եկեղեցում և գիմնազիայում շաբաթօրյա պատարագներին երգեհոն է նվագել։ 1893-1897 թվականներին Բուդապեշտի Ֆերենց Լիստի երաժշտական ակադեմիայում սովորել է Իշտվան Թոմանի և Հանս ֆոն Կյոսլերի մոտ, որտեղ նրա համադասարանցին է եղել Բելա Բարտոկը։ Այս ժամանակ էլ տպագրվել է նրա առաջին ստեղծագործությունը՝ «Դաշնամուրային դո մինոր կվինտետը», որն արժանացել է Յոհաննես Բրամսի դրվատանքին։ 1897 թվականին դասեր է վերցրել գերմանացի դաշնակահար, կոմպոզիտոր Էժեն դ’Ալբերից։
Որպես դաշնակահար առաջին անգամ ներկայացել է 1897 թվականին Բեռլինում ու Վիեննայում։ Հյուրախաղերով հաջողությամբ ելույթ է ունեցել Արևմտյան Եվրոպայում (1898-1905), ԱՄՆ-ում (1899), Ռուսաստանում (1907)։ 1902 թվականին առաջին անգամ հանդես է եկել որպես դիրիժոր՝ Վիեննայի սիմֆոնիկ նվագախմբի հետ կատարելով իր ուվերտյուրան։ 1905-1915 թվականներին դաշնամուրի դասեր է տվել Բեռլինի Երաժշտական բարձրագույն դպրոցում (1908 թվականից եղել է պրոֆեսոր)։ 1919 թվականին Հունգարական խորհրդային հանրապետության ժամանակ եղել է Բուդապեշտի՝ Լիստի անվան երաժշտական բարձրագույն դպրոցի տնօրեն։ 1919-1944 թվականներին եղել է Բուդապեշտի ֆիլհարմոնիկ նվագախմբի դիրիժորը։ 1921-1927 թվականներին հյուրախաղերով հանդես է եկել Եվրոպայում և ԱՄՆ-ում որպես դիրիժոր ու դաշնակահար, ունեցել է նաև հեղինակային համերգներ։ Էռնստ ֆոն Դոնանյին եղել է Նյու Յորքի նահանգի սիմֆոնիկ նվագախմբի գլխավոր դիրիժորը, ինչպես նաև Կոնսերտգեբաուի նվագախմբի (Ամստերդամ) հրավիրյալ դիրիժորը։ 1928 թվականին տվել է իր 1,500-րդ համերգը։
1928 թվականից դասավանդել է Ֆերենց Լիստի երաժշտական ակադեմիայում, 1934-1943 թվականներին եղել է նրա տնօրենը։ 1933 թվականին կազմակերպել է Ֆերենց Լիստի միջազգային դաշնամուրային մրցույթը ։ 1931-1944 թվականներին Դոնանյին եղել է Հունգարիայի ռադիոյի տնօրենը, 1943 թվականին հիմնադրել է Հունգարական ռադիոյի սիմֆոնիկ նվագախումբը ։ Հրաժարվել է Միկլոշ Հորթիի ռեժիմի (1921-1939) հետ համագործակցելուց և քննադատել նրան ֆաշիզմի հետ կապեր ունենալու համար։ Զոլտան Կոդայի վկայությամբ նա ձերբակալությունից փրկել է հարյուրավոր հրեա երաժիշտների և օգնել նրանց արտագաղթելու։ 1944 թվականին, պայմանավորված որդու՝ Հանս ֆոն Դոնանյիի ձերբակալությամբ (նա ընդգրկված էր հուլիսի 20-ին Հիտլերի դեմ կազմակերպված դավադրության մեջ) և երաժշտական ակադեմիայից բոլոր հրեաներին վտարելու մտքին իր անհամաձայնությամբ, զրկվել է բոլոր պաշտոններից։
1944 թվականի նոյեմբերի 24-ին Իլոնա Զախարի (հետագայում դարձել է նրա կինը) և նրա՝ նախկին ամուսնությունից երկու երեխաների հետ լքել է Հունգարիան։ Կարճ ժամանակ մնալով Վիեննայում՝ Դոնանյին հաստատվել է Նոյկիրխեն ամ Վալդեում (Վերին Ավստրիա)։ 1945 թվականի հուլիսին ամերիկյան ռազմական վարչակարգի կողմից հրավիրվել է դիրիժորության Լինցի՝ Բրուքների նվագախումբ։ 1945 թվականի Զալցբուրգի փառատոնին վարձահրավերով մասնակցելու առաջարկ է ստացել, սակայն այդ թվականին փառատոնը տեղափոխվել է օգոստոս ամիս քաղաքական դրդապատճառներով։ 1945 թվականի հոկտեմբերի 1-ին BBC World Service ռադիոկայանի կողմից ռադիոհաղորդմամբ մեղադրվել է հունգարացի արտիստներին գեստապոյին հանձնելու մեջ։ Չնայած Հունգարիայի արդարադատության նախարարը հաղորդել է, որ Էռնստ ֆոն Դոնանյին ռազմական հանցագործների ցանկում չէ, ամերիկյան ռազմական վարչակարգը նրան «հակառուսական միտումների» մեղադրանքներից չի արդարացրել։ 1946 թվականին Հունգարիայի կառավարությունը նրան պաշտոնապես ընդգրկել է հանցագործների ցանկում Հունգարական սենատին անդամակցության մեղադրանքով և ամերիկյան վարչակարգից պահանջել է արտահանձնել նրան։ Նույն թվականին Դոնանյին իմացել է իր որդիների մահվան մասին ։ 1948 թվականին մեկնել է Արգենտինա։ 1949 թվականից ապրել է ԱՄՆ-ում և 1955 թվականին ստացել այդ երկրի քաղաքացիություն, որին նախորդել է Երկրորդ համաշխարհային պատերազմի ժամանակ նրա գործունեության մանրամասն ուսումնասիրությունը և հայտարարվել, որ երաժշտի դեմ մեղադրանքները անհիմն են։ Նա նշանակվել է Ֆլորիդայի երաժշտական քոլեջի պրոֆեսոր։
Մահացել է Նյու Յորքում, երբ ձայնագրում էր իր դաշնամուրային 2-րդ կոնցերտը Everest լեյբլի համար։
Դոնանյիին տարբեր տարիների աշակերտել են Գեզա Անդան, Աննի Ֆիշերը, Ռելդեշ Ֆոլդեշը, Բորիս Գոլդովսկին, Էդվարդ կիլենյին, Գեորգ Շոլթին, Լասլո Հալասաը, Դյորդ Ցիֆրան, Էռնյո Սեգեդին, Քրիստոֆ Դոնանյին (Էռնստ ֆոն Դոնանյիի թոռը), Բալինտ Վաժոնյին։
Դոնանյին հայտնի է նաև դաշնամուրային տեխնիկայի զարգացման վարժությունների ժողովածուուվ՝ «Կարևորագույն վարժություններ մատների համար»։
Ընտանիք
Հայրը՝ Ֆրեդերիկ ֆոն Դոնանյին (Frederick von Dohnányi, Dohnányi Frigyes, 1843-1909), մաթեմատիկայի ու ֆիզիկայի պրոֆեսոր, դասավանդել է Թագավորական կաթոլիկ գիմնազիայում։
Առաջին կինը՝ Էլիզաբեթ Կունվալդը, եղել է դաշնակահար։
Երկրորդ կինը՝ Էլզա Գալաֆրեն (1919-1949, 1910-1914 թվականներին ամուսնացած է եղել ջութակահար Բրոնիսլավ Գուբերմանի հետ), եղել է երգչուհի։
Երրորդ կին (1949 թվականից) - Իլոնա Զախար (Ilona Záchar, 1909-1988)
Առողջություն
1934 թվականին թրոմբոզ է ի հայտ եկել, որի պատճառով մի քանի ամիս գամվել է անկողնուն։ 1937 թվականին ինն ամենօրյա համրեգներից հետո երկու շաբաթով հոսպիտալացվել է Գարմիշ Պարտենկիրհենում։ 1940 թվականին հաջորդել է երկրորդ թրոմբոզը (դրա պատճառով հոսպիտալացվել է երեք ամսով), 1943 թվականին՝ երրորդը։ Հիվանդության «լավ հետևանքներն» են եղել ստեղծագործական հաջողությունները․ առաջին թրոմբոզի ժամանակ նա գրել է «Սեքստետ դո մաժորը», երկրորդի ժամանակ՝ «Cantus vitae» կանտատը, իսկ 1943 թվականին՝ «Suite en valse» ստեղծագործությունը։
Ստեղծագործություն
Կատարողական արվեստում Դոնանյին մեծ ուշադրություն է հատկացրել հունգարացի կոմպոզիտորների՝ մասնավորապես Բելա Բարտոկի և Զոլտան Կոդայի քարոզչությանը։ Նա համարվել է Բեթհովենի, Բրամսի, Շուբերտի և Լիստի լավագույն ինտերպրիտատորներից։
Առաջին ստեղծագործությունը (Gebet, W001) գրել է յոթ տարեկան հասակում, նրա ստեղծագործության հրապարակային առաջին ելույթը (Մեսսա W149) կայացել է 1892 թվականի հունիսի 8-ին Պոժոնիի գիմնազիայի երգչախմբի (ղեկավարել է հայրը) ու նվագախմբի ջանքերով, իսկ Դոնանյին կատարել է երգեհոնի բաժինը։ Նրա ստեղծագործություններում արտացոլվել են հունգարական ժողովրդական երաժշտության տարրեր, ինչը հատկապես ակնհայտ է «Գյուղական տոն Հունգարիայում» դաշնամուրային սյուիտում («Ruralia hungarica», op. 32, 1926, ստեղծագործության որոշ հատվածներ ավելի ուշ գործիքավորվել են նվագախմբի համար)։
Գրել է ինքնակենսագրական ստեղծագործություն՝ «Ուղերձ սերունդներին» («Message to Posterity», խմբագիր՝ Մ․ Պ․ Պարմենտեր Парментер, 1960)։
Կոմպոզիտորի երաժշտության թեմաներով բեմադրություններ
1955 — «Բալլադ», բալետմայստեր Տատյանա Գզովսկայա, Բեռլինի բալետ (Արևմտյա Բեռլին)
Սկավառակագրություն
Էռնյո Դոնանյիի՝ որպես դաշնակահարի ու դիրիժորի ելույթների թվարկումը և նրա ստեղծագործությունների կատարումը այլ երաժիշտների կողմից ներկայացված է Հունգարիայի գիտությունների ակադեմիայի կայքում ։
Հիշատակ
1989 թվականին Էռնստ ֆոն Դոնանյիի անունն է կրում Բուդաֆոկի սիմֆոնիկ նվագախումբը (հիմնադրվել է 1970 թվականին որպես երիտասարդական նվագախումբ, 1993 թվականից պրոֆեսիոնալ նվագախումբ է) ։
Էռնստ Դոնանյիի կենսագրությունը անգլերենով հրատարակել է նրա այրին՝ Իլոնա Դոնանյին։
Արտաքին հղումներ
Կատեգորիա:Հունգարացի կոմպոզիտորներ Կատեգորիա:Հունգարացի դիրիժորներ Կատեգորիա:Հունգարացի դաշնակահարներ Կատեգորիա:Ամերիկացի կոմպոզիտորներ Կատեգորիա:Ամերիկացի դաշնակահարներ Կատեգորիա:20-րդ դարի կոմպոզիտորներ Կատեգորիա:20-րդ դարի դիրիժորներ Կատեգորիա:Օպերային կոմպոզիտորներ Կատեգորիա:20-րդ դարի դասական կոմպոզիտորներ Կատեգորիա:Ամերիկացի մանկավարժներ Կատեգորիա:Հունգարացի երաժշտագետներ Կատեգորիա:Հունգարացի մանկավարժներ
Լոռու մարզպետարան
Հայաստանի Լոռու մարզպետարանի կառուցվածքը
Մարզպետարանը կազմված է մարզպետից և մարզպետարանի աշխատակազմից։ Մարզպետարանի աշխատակազմի կառուցվածքում ներառվում են նրա կառուցվածքային ստորաբաժանումները (6 վարչություններ, 6 բաժիններ և քարտուղարություն) և առանձնացված ստորաբաժանումները։ Մարզպետարանի համակարգում ընդգրկվում են պետական ոչ առևտրային կազմակերպություններ, հիմնարկներ և մարզային ենթակայության այլ կազմակերպություններ։
Հայաստանի Լոռու մարզպետարանի հաստիքները
Մարզպետարանն ունի 145 հաստիքներ, որոնցից՝ 128-ը քաղաքացիական ծառայողներ, 7-ը մարզպետի աշխատակազմ և 10-ը տեխնիկական աշխատողներ։ Մարզպետարանի աշխատակազմի վերակազմակերպման և նրա գործունեության դադարման կարգն ու պայմանները սահմանվում են օրենքով։
Հայաստանի Լոռու մարզի մարզպետները
Կատեգորիա:ՀՀ մարզպետարաններ Կատեգորիա:Վանաձորի շենքեր և կառույցներ
Վարդանյան էֆենդի
Վարդանյան էֆենդի, հայ բժիշկ։
Կենսագրություն
Բժշկական կրթություն է ունեցել։ 1914 թվականին, Առաջին համաշխարհային պատերազմի ժամանակ կապիտանի կոչումով զորակոչվել է օսմանյան բանակ և 11-րդ զորաբաժնի 5-րդ շրջիկ հիվանդանոցում զինվորական բժիշկ ծառայել։
Մահացել է 1915 / 1916 թ. հունվարի 29 (փետրվարի 11)-ին, Կարինի հիվանդանոցում, ժանտախտից։
Աղբյուրներ
Կատեգորիա:Հայ բժիշկներ Կատեգորիա:Կարին քաղաքում մահացածներ Կատեգորիա:Ժանտախտից մահացածներ Կատեգորիա:Առաջին համաշխարհային պատերազմի մասնակիցներ
Alex & Co հեռուստասերիալի սերիաների ցանկ
Alex & Co-ն հանդիսանում է իտալական կատակերգական սերիալ, որի պրեմիերան տեղի է ունեցել Disney Channel Italy ալիքի շրջանակներում 2015 թվականի մայիսի 11-ին։ Սերիալը ստեղծվել է Կլաուդիո Նորզաի կողմից և պատմում է հինգ ընկերենրի արկածների մասին, ովքեր սովորում են միջնակարգ դպրոցում։
Առաջին սերիայի պրեմիերան Իտալիայում տեղի է ունեցել 2015 թվականի մայիսի 11-ին, և առաջին եթերաշրջանը վերջացել է 2015 թվականի մայիսի 27-ին։ Երկրորդ եթերաշրջանը սկսել է 2015 թվականի սեպտեմբերի 27-ին և վերջացել է 2015 թվականի նոյեմբերին։
Ներքևում նշված են Alex & Co. հեռուստասերիալի սերիաների ցանկը։
2016 թվականի հունվարի 30-ին Disney Channel Italy-ը հայտարարեց, որ կսկսվեն նաև երրորդ եթերաշրջանի նկարահանումները ։
Ծանոթագրություններ
Կատեգորիա:Իտալական կինոկատակերգություններ Կատեգորիա:Alex & Co
Ենթամաշկային իմպլանտ
Ենթամաշկային իմպլանտ, բեղմնականխման հորմոնալ միջոց։ Այն փոքր ճկվող գլանակ է, շուրջ 40 մմ երկարությամբ, որը տեղադրվում է բժիշկ-մասնագետի կողմից մաշկի տակ (սովորաբար բազկի վերին հատվածում)։ Իմպլանտը բեղմնականխման ամենահուսալի միջոցներից է։ Տեղադրումից հետո այն կանխում է հղիությունը՝ արձակելով հորմոններ, որոնք խոչընդոտում են ձվարաններից ձվաբջջիջների դուրս գալուն և խտացնում են արգանդի վզիկի լորձ։ Իմպլանտի բեղմնականխիչ ազդեցությունը կարող է տևել մինչև 3 տարի։ Այն չի պաշտպանում սեռական ճանապարհով փոխանցվող վարակներից (ՍՃՓՎ)։ Իմպլանտի ներդրման հետ կապված ծախսերը տարբեր են ։
Հայտնի են հետևյալ ապրանքային անվանումներով իմպլանտները՝
Կողմնակի բացասական ազդեցություններ
Կանանցից շատերի համար դրանք խնդրահարույց չեն դառնում. մշտապես կարելի է հեռացնել իմպլանտը և փոխել բեղմնականխման մեթոդը, եթե կողմնակի ազդեցությունները խնդիր են դառնում.
Ծանոթագրություններ
Կատեգորիա:Բժշկություն
Բողազ (գետակ)
Բողազ, գետակ Հայկական լեռնաշխարհում, Ճորոխի ավազանում, Օլթի գետի աջակողմյան օժանդակը։ Գետակի ավազանը լեռնային է և անտառապատ ։
Ծանոթագրություններ
Կատեգորիա:Թուրքիայի գետեր Կատեգորիա:Օլթի գետի վտակներ
Օդիսեաս Էլիտիս
Օդիսեաս Էլիտիս (, իսկական ազգանունը՝ Ալեպուդելիս, ), հույն բանաստեղծ։ 1979 թվականին ստացել է գրականության Նոբելյան մրցանակի «քնարերգության համար, որում, հունական ավանդույթներից ելնելով, զգացական ուժով և ինտելեկտուալ խորաթափանցությամբ պատկերվում է ժամանակակից մարդու պայքարը հանուն ազատության և անկախության» ։
Հիշատակ
2011 թվականը բանաստեղծի 100-ամյակի առիթով Հունաստանում հայտարարվել է Օդիսեաս Էլիտիսի տարի ։ Հիմնադրվել են մի շարք ֆոնդեր, որոնք կազմակերպել են բանաստեղծին նվիրված տարբեր մջոցառումներ Աթենքի «Մեգարոն» համերգասրահում ։
Վարդան էֆենդի
Վարդանյան էֆենդի, հայ բժիշկ։
Կենսագրություն
Ծնվել է 1885 թվականին, Սե­բաս­տի­այում։ Ավարտել է Բեյ­րութի Ամե­րի­կյան հա­մալ­սա­րա­նի բժշկական ֆակուլտետը։ 1914 թվականին Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և Պա­ղես­տի­նում մի հոսպիտալում (մենզիլ) ծառայել զինվորական բժիշկ՝ լեյտենանտի աստիճանով։
Մահացել է 1918 թվականի հունիսի 22-ին, հոսպիտալում՝ 33 տարեկանում։
Աղբյուրներ
Կատեգորիա:Հայ բժիշկներ Կատեգորիա:1885 ծնունդներ Կատեգորիա:Սեբաստիա քաղաքում ծնվածներ Կատեգորիա:1918 մահեր Կատեգորիա:Հունիսի 22 մահեր Կատեգորիա:Բեյրութի ամերիկյան համալսարանի շրջանավարտներ Կատեգորիա:Առաջին համաշխարհային պատերազմի մասնակիցներ
Օսցիլյատոր
Օսցիլյատոր, տատանակ, տատանվող ֆիզիկական համակարգ։ Հավասարակշռության դիրքի շուրջը տատանողական շարժում կատարող մակրոսկոպիկ մարմինը կոչվում է դասական օսցիլյատոր։
Գծային ներդաշնակ օսցիլյատոր
Ազատության մեկ աստիճան ունեցող օսցիլյատորը կոչվում է գծային։ Փոքր X շեղումների դեպքում գծային օսցիլյատորի պոտենցիալ էներգիան հավասար է
որտեղ m-ը զանգվածն է, \omega-ն՝ տատանման ցիկլային հաճախությունը։
Այսպիսի օսցիլյատորի շարժումը նկարագրվում է
դիֆերենցիալ հավասարումով, որի լուծումը՝
կամ
(a-ն ամպլիտուդն Է, \varphi–ն՝ սկզբնական փուլը), ցույց է տալիս, որ շեղումը ժամանակի ընթացքում փոփոխվում է ներդաշնակ օրենքով։
Տատանման պարբերություն
Ներդաշնակ օսցիլյատորի տատանման պարբերությունը՝ Ներդաշնակ օսցիլյատորի լրիվ էներգիան ուղիղ համեմատական է ամպլիտուդի քառակուսուն՝
Դասական ներդաշնակ օսցիլյատորի օրինակներ են զսպանակից կախված բեռը, մաթեմատիկական ճոճանակը, կամերտոնը են՝ բավականաչափ փոքր ամպլիտուդների դեպքում։
Քվանտային օսցիլյատոր
լուծումներով, որտեղ
մեծությունը Համիլտոնի օպերատորն է, փոփոխականը՝ վիճակը նկարագրող ալիքային ֆունկցիան, En-ը՝ էներգիան․
որտեղ -ը օսցիլյատորի քվանտային թիվն է։
Քվանտային օսցիլյատորի փոքրագույն էներգիան հավասար է, ի տարբերություն դասական դեպքի, երբ
այսինքն՝ ըստ քվանտային տեսության, բացարձակ դադարի վիճակ գոյություն չունի։ Քվանտային օսցիլյատորի օրինակներ են ատոմների տատանումները մոլեկուլներում, մոլեկուլներինը՝ պինդ մարմիններում, իսկ ազատ ճառագայթման դաշտը համարժեք է տարբեր հաճախականություններով քվանտային օսցիլյատորների համախմբության։
Պատկերասրահ
Կատեգորիա:Տատանումների տեսություն Կատեգորիա:Քվանտային մեխանիկա Կատեգորիա:Մասնակի ածանցյալներով դիֆերենցիալ հավասարումներ
Bill Haley & His Comets
Bill Haley & His Comets, ամերիկյան ռոքնռոլ խումբ։ Գոյություն ուներ 1952 թվականից մինչև Բիլի Հեյլի մահը՝ 1981 թվականը ։
1955 թվականին խմբի «Rock Around the Clock» սինգլը համարվում է ռոքնռոլի ամբողջ պատմության մեջ ամենաշատ վաճառված երգը։ Ըստ Գինեսի ռոկերդների գրքի, նրանք վաճառել են ավելի քան 25 միլիոն օրինակ՝ դառնալով ռոքնռոլի պատմության մեջ ամենաշատ սինգլ վաճառած խումբը ։
Բացի այդ, խումբը կատարել է նաև «(We’re Gonna) Rock Around The Clock» երգը, որի շնորհիվ Bill Haley & His Comets կոլեկտիվը ընդունվել է ռոքնռոլի փառքի սրահ։ Սինգլը ընդգրկվել է նաև սրահի կազմած թոփ 500 լավագույն երգերի ցանկում՝ 500 Songs That Shaped Rock and Roll :
Կազմ
Փառքի սրահ ընդունվել են խմբի հետևյալ մասնակիցները՝ Ջոի Ամբրոուզ, Ֆրենի Բիչեր, Դենի Սեդրոնի, Ջոնի Գրանդե, Ռալֆ Ջոնս, Լիթլ Մրշալ, Ռուդի Պոմպիլի, Ալ Ռեքս, Դիկ Ռիչարդս, Բիլի Ուլիամս ։
Վահե (բժիշկ)
Վահե (ծ. և մ. թթ. անհայտ, Կարին), հայ բժիշկ։
Կենսագրություն
1919 թվականին դոկտոր Ս. Զարևանդն այցելել է Չանղըրը և հանդիպել Արաքսիին, որն ամուսնացել էր թուրք բժիշկ Զիա բեյի հետ և Մյունիրե հանըմ դարձել։ Ենթադրվում է, որ Զիաբեյը Կարինում սպանել է բժիշկ Վահեին և նրա կնոջը բռնությամբ տիրացել։
Գրականություն
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Աղբյուրներ
Կատեգորիա:Հայ բժիշկներ Կատեգորիա:Կարին քաղաքում մահացածներ Կատեգորիա:Հայոց ցեղասպանության զոհեր Կատեգորիա:Առաջին համաշխարհային պատերազմի մասնակիցներ
Տավուշի մարզպետարան
Հայաստանի Տավուշի մարզպետարանը ձևավորվել է 1996 թվականին՝ «Վարչատարածքային բաժանման մասին» Հայաստանի օրենքի համաձայն։ Ինչպես բոլոր մարզերում, այնպես էլ Տավուշի մարզում, Հայաստանի սահմանադրության համաձայն, իրականացվում է պետական կառավարում։ Այս ոլորտի հարաբերությունները կարգավորվում են Սահմանադրությամբ, օրենքներով, Հայաստանի նախագահի՝ «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Տավուշի մարզում պետական կառավարումն իրականացնում է Տավուշի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը՝ բացառությամբ օրենքով նախատեսված դեպքերի։
ՀՀ Տավուշի մարզպետարանի կառուցվածքը
Մարզպետարանը կազմված է մարզպետից, մարզպետի տեղակալներից, խորհրդականներից, օգնականներից և մարզպետարանի աշխատակազմից։ Աշխատակազմը իր կազմում ունի 6 վարչություն, քարտուղարություն, 7 բաժիներ և 4 առանձնացված ստորաբաժանումներ- Իջևանի, Դիլիջանի, Բերդի, Նոյեմբերյանի Սոցիալական ծառայությունների տարածքային գրասենյակներԳ։ Մարզպետարանի համակարգում ընդգրկված են պետական ոչ առևտրային և մարզային ենթակայության այլ կազմակերպություններ։
Ղեկավարությունը
Կատեգորիա:ՀՀ մարզպետարաններ
Ֆրանշլեն
Համայնքի INSEE կոդ՝ 01225։
Տեղադրություն
Համայնքը տեղակայված է Փարիզից 360 կմ հարավ-արևելք, Լիոն քաղաքից 36 կմ հյուսիս, Բուրակ ան Բրես շրջանից 36 կմ դեպի հարավ-արևմուտք ։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Պատմություն
Մինչև 1988 թվականի նոյեմբերի 30-ը համայնքը կրել է Ամարեն Ֆրանշլեն Սեսեն անվանումը (Amareins-Francheleins-Cesseins)։
Բնակչություն
Համայնքի բնակչությունը 2010 թվականին կազմում էր 1323 մարդ։
Տնտեսություն
2010 թվականի տվյալներով 863 աշխատունակ տարիքի մարդկանցից (15-64 տարեկան) 691-ը տնտեսապես ակտիվ էին, 172-ը անգործունակ (Ակտիվության ցուցանիշը — 80.1 %, 1999 թվականին եղել է՝ 74.4%)։ 691 աշխատունակ բնակիչներից 650-ը աշխատում էին (349 տղամարդ և 301 կին), անաշխատանք էին 41-ը (18 տղամարդ և 23 կին)։ 172 անգործունակ մարդկանցից 65-ը աշակերտներ կամ ուսանողներ են, 77-ը թոշակառու, 30-ը անաշխատունակ էին այլ պատճառներով ։
Պորտովեներե
Պորտովեներե (Porto Venere, Pòrtivene), փոքր քաղաք իտալական Լիգուրիա մարզում, Սպեցիա գավառում։ ներառում է երեք գյուղեր (Ֆեցանո, Լա Գրացի և Պորտովեներե) և երեք գյուղեր (Պալմարիա, Տինո և Տինետո)։
Համաշխարհային ժառանգություն
1997 թվականին Պորտովեներեն, Չինկվե-Տերրեն և կղզիները գրանցվել են ՅՈՒՆԵՍԿՕյի համաշխարհային ժառանգության օբյեկտների ցանկում։
Արտաքին հղումներ
Կատեգորիա:Համաշխարհային ժառանգություն Իտալիայում
Լը Մերիո
Լը Մերիո (Le Mériot), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 566 մարդ, բնակչության խտությունը` 44.92 մարդ/կմ²։ Բնակավայրը զբաղեցնում է 12.6 կմ² տարածք։
Աշխարհագրություն
Գտնվում է Փարիզ քաղաքից 90 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 55 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 358 աշխատունակ (15-64 տարեկան) բնակիչ, որոնցից ակտիվ էին 287-ը, իսկ ոչ ակտիվները` 71։ Ակտիվության ցուցանիշը կազմում է 80,2 %։ 287 աշխատունակ մարդկանցից աշխատել է 265 անձ (146 տղամարդ և 119 կին)։ Գործազուրկ են եղել 22 անձ (8 տղամարդ և 14 կին)։ 71 անաշխատունակներից 24-ը եղել են աշակերտներ կամ ուսանողներ, 23-ը` թոշակառուներ, իսկ 24-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
ՀՀ Շիրակի մարզպետարան
ՀՀ Շիրակի մարզպետարանըձևավորվել է 1996 թվականին՝ «Վարչատարածքային բաժանման մասին» Հայաստանի օրենքի համաձայն։ Ինչպես բոլոր մարզերում, այնպես էլ Շիրակի մարզում, Հայաստանի Սահմանադրության համաձայն, իրականացվում է պետական կառավարում։ Այս ոլորտի հարաբերությունները կարգավորվում են Սահմանադրությամբ, օրենքներով, ՀՀ Նախագահի` «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Շիրակի մարզում պետական կառավարումն իրականացնում է Շիրակի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը։
Ղեկավարությունը
Մարզպետ՝
Տեղակալ՝
Հանգիստ ընտանիքը
«Հանգիստ ընտանիքը» (조용한 가족), 1998 թվականի հարավկորեական սատիրիկ հումորով ֆիլմ, Քիմ Ջի Ունի առաջին լիամետրաժ ֆիլմը։ Տակասի Միիքեն 2001 թվականին ստեղծել է այս ֆիլմի ռեմեյքը՝ «Կատակուրի ընտանիքի երջանկությունը» անվամբ։
Սյուժե
Վեց հոգուց բաղկացած ընտանիքը քաղաքի ծայրամասում մի հյուրանոց է վարձում՝ զբոսաշրջիկներից եկամուտ ստանալու հույսով։ Երբ իրենց առաջին հաճախորդը ինքնասպանության է դիմում, ընտանիքը ավելորդ քաշքշուքից խուսափելու համար որոշում է թաքցնել նրա մարմինը։ Բայց նոր եկած զբոսաշրջիկների անհասկանալի մահանալը նորից ու նորից կրկնվում էր։ Ոստիկանությանը սկսում է հետաքրքրել, թե ինչու են այդ խորհրդավոր տանը մարդիկ անհետանում։
Ծանոթագրություններ
Կատեգորիա:1998 ֆիլմեր Կատեգորիա:Կորեերեն ֆիլմեր
Վահան (բժիշկ)
Վահան, հայ բժիշկ։
Կենսագրություն
Ծնվել է Արևելյան Հայաստանի Երևանի նահանգի Ալեքսանդրապոլ քաղաքում։ Մասնագիտությամբ եղել է բուժակ։ Գերի է ընկել 1920 թվականի հոկտեմբերի 30-ին Կարսի թուրքական գրավման ժամանակ։
1920 թվականի դեկտեմբերին հայերի 31 հոգանոց մի խմբի հետ (որոնց մի մասը եղել է զինված), Կարսից փախել է դեպի Ալեքսանդրապոլ։ Վահանի մոտ եղել է ճամփորդական դեղարկղ։ Ճանապարհին, գիշերով լեռն ի վեր մագլցելու ժամանակ, էպիլեպտիկ նոպա է ունեցել ու գլորվել ձորը։ Որոնումը արդյունք չի տվել…
Գրականություն
Ալեքսանդրյան Արտաշես, Կարս. 1920-21, Երևան,1986։
Աղբյուրներ
Կատեգորիա:Հայ բժիշկներ Կատեգորիա:Ալեքսանդրապոլ քաղաքում մահացածներ Կատեգորիա:1920 մահեր Կատեգորիա:Ալեքսանդրապոլ քաղաքում ծնվածներ
Սան Մարկո դեյ Կավոտի
Սան Մարկո դեյ Կավոտի (San Marco dei Cavoti), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 3638 մարդ, բնակչության խտությունը կազմում է 77 մարդ/կմ²։ Զբաղեցնում է 49 կմ² մակերես տարածք։ Փոստային ինդեքս՝ 82029, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Tuesday (երգ)
«Tuesday», երգ՝ ձայնագրված հոլանդացի պրոդյուսեր Բուրաք Եթերի կողմից ամերիկացի երգչուհի Դանելա Սանդովալի մասնակցությամբ։ Այն ամերիկացի երգիչ ILoveMakonnen-ի և ռեփեր Դրեյքի ձայնագրած համանուն երգի քավեր տարբերակն է ։ Երգը թողարկվել է Մեծ Բրիտանիայում թվային ներբեռնմամբ 2016 թվականի օգոստոսի 12-ին Warner Music Group լեյբլում ։ Այն զբաղեցրել է առաջին հորիզոնականները Հունգարիայի, Լեհաստանի, Ռուսաստանի ու Ուկրաինայի հիթ-շքերթներում, ինչպես նաև ստացել է պլատինե հավաստագրեր Շվեյցարիայում, Գերմանիայում, Ֆրանսիայում և Ավստրալիայում։
Երաժշտական տեսահոլովակ
Տեսահոլովակը թողարկվել է YouTube-ում 2016 թվականի հուլիսի 16-ին ։
Բրենդոն Ֆլին
Բրենդոն Ֆլին (Brandon Flynn, ), ամերիկացի դերասան։ Հայտնի է «13 պատճառ՝ ինչու» հեռուստասերիալում Ջասթին Ֆոլեյի դերը կերտելու համար։
Վաղ տարիներ
Առաջին դերը կատարել է տասը տարեկան հասակում՝ խաղալով Պարոն Սմիի դերը Փիթեր Պենի երաժշտական տարբերակում ։
Ֆլինը ծնվել է Ֆլորիդա նահանգի Մայամի քաղաքում, որտեղ էլ հաճախել է «Արվեստների Նոր Աշխարհ դպրոցը» ։ 2016 թվականին ավարտել է Մեյսոն Գրասի արվեստների ավագ դպրոցը՝ Ռուտգերի համալսարանում, Նյու Ջերսիում՝ ստանալով բակալավրի աստիճան կերպարվեստում ։
Գործունեություն
2016 թվականին Ֆլինը խաղացել է Մայքի դերը Անուղեղ ֆիլմում։ Խաղացել է Մանկական հաղթանակում՝ Վինյարդ թատրոնում ։
Նախքան այս դերերը հայտնվել է տարբեր գովազդներում և ֆիլմերում։ Խաղացել է տասնմեկ ներկայացումներում, ներառյալ Մեծ աղմուկ ոչնչիցը և Թորանոթը։
2017 թվականին Ֆլինը կատարել է Ջասթին Ֆոլեյի դերը Netflix-ի 13 պատճառ՝ ինչու հեռուստասերիալում։
Անձնական կյանք
2017 թվականի սեպտեմբերին Ֆլինը հաստատել է, որ ԼԳԲՏ համայնքի մաս է կազմում ։ Նույն թվականին Ֆլինը սկսել է հանդիպել երգիչ Սեմ Սմիթի հետ։ Իսկ 2018 թվականի հունիսին զույգը հայտարարել է բաժանման մասին ։
Արտաքին հղումներ
Կատեգորիա:Ամերիկացի դերասաններ Կատեգորիա:13 պատճառ՝ ինչու Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ռատգերսի համալսարանի շրջանավարտներ
Վյաչեսլավ Գոլիկ
Վյաչեսլավ Ալեքսանդրովիչ Գոլիկ ( Вячесла́в Алекса́ндрович Го́лик ), բելառուս Ֆուտբոլիստ, պաշտպան։ (Սվետլոգորսկի) Խիմիկ ակումբի պաշտպան։
Ակումբային
Խաղացել է Մոգիլյովի «Սավիտա» ակումբում։ Այժմ նա խաղում է Մոզիռի «Սլավի» ակումբում։
Հավաքականում
Իր նորամուտը կատարել է Բելառուսի հավաքականի կազմում 2009 թվականի նոյեմբերի 12-ին «Կատառա» ակումբի դեմ խաղի ժամանակ ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Սոֆյա Ադլերսպեր
Սոֆյա Ադոլֆինա Ադլերսպեր (Sophie Adlersparre, ), շվեդ նկարչուհի։
Կենսագրություն
Սոֆյա Ադլերսպերը ծնվել է 1808 թվականի մարտի 6-ին շվեդական Մյորբուլոնգ կոմունայում։ Սոֆյայի հայրը` Աքսել Ադլերսպերը (1763—1838), լյութերական պալատական էր, Էլանդ կղզու նահանգապետը, մայրը` Կարոլինա ֆոն Արբինն էր։ Կերպարվեստի հանդեպ հետաքրքրությունը նրանց դստեր մոտ դրրսևորել էր մանկուց։ Նախ աղջիկը գեղանկարչություն է սովորել նկարիչ Կ. Ֆ. Պեդերսենի մոտ, ով Էլանդ կղզի էր ընկել նավաբեկությունից հետո։ 1830 թվականին ընտանիքը տեղափոխվել է Ստոկհոլմ։ Սոֆիան նկարչական կրթություն է ստացել նկարիչներ Կառլ Գուստավ Կվարնստրեմի (1810—1867), Յոհան Գուստավ Սանդբերգի և Օլաֆ Յոհան Սեդերմարի (1790—1848) մոտ։ 1836 թվականին նա առաջին անգամ հանդես է եկել որպես նկարիչ, երբ Շվեդիայի ապագա թագուհին` ժառանգական արքայադուստր Ժոզեֆինա Լեյխտենբերգացին, պատվիրել է նրան իր դիմանկարը։
1845 թվականին Շվեդիայի թագուհին վճարել է Փարիզում Սոֆյայի հետագա ուսման համար, 1845-1846 թվականներին նա սովորել է Դրեզդենում գերմանացի նկարիչներ Յուհան Քրիստիանի, Կլաուսեն Դալյայի և Կասպար Դավիդ Ֆրիդրիխի հետ` կրկնօրինակելով հին վարպետների նկարներ։ 1851-1855 թվականներին սովորել է Մյունխենում, Բոլոնյաում, Ֆլորենցիայում և Հռոմում։ Հռոմում նա եղել է նկարիչների շվեդական և գերմանական համայնքների անդամ, մասնակցել է Նազարեթյան շարժմանը, որը ղեկավարել է նկարիչ Ֆրիդրիխ Օվերբեկը։ Հռոմում Սոֆյա Ադլերսպերը ընդունել է կաթոլիկություն (ինքը լյութերական ընտանիքից էր)։ Այդ տարիներին նրա աշխատանքներում նկատվում էր ռոմանտիզմի և նկարիչ Ռաֆայել Սանտիի աշխատանքների ազդեցությունը։ Սոֆյան կրկնօրինակել է հայտնի գեղանկարիչների աշխատանքներ։ 1855 թվականին Ադլերսպերն այցելել է Շվեդիա, որտեղ նրա աշխատանքները ցուցադրվել են Թագավորական պալատում։
Ներկայումս Սոֆյա Ադոլֆինա Ադլերսպերի նկարները պահվում են Ստոկհոլմի քաղաքային գրադարանում և Շվեդիայի ազգային թանգարանում («Արքայադուստր Ժոզեֆինա», 1841, «Օսկար առաջինի դիմանկարը», 1846, «Ասկել ֆոն Արբին և Հենրիետա» և այլ նկարներ), Կրագեհոլմ ամրոցում և մասնավոր հավաքածուներում։ Թագավորական ընտանիքի անդամների մի շարք դիմանկարներ գտնվում են թագավորական հավաքածուներում։
Արտաքին հղումներ
Կատեգորիա:Շվեդ նկարչուհիներ Կատեգորիա:Շվեդիայի ազնվականություն Կատեգորիա:19-րդ դարի կին արվեստագետներ
ՀՀ Սյունիքի մարզպետարան
ՀՀ Սյունիքի մարզպետարանը ձևավորվել է 1996 թվականից «ՀՀ վարչատարածքային բաժանման մասին» օրենքի համաձայն։ Սյունիքի մարզպետարանը ՀՀ սահմանադրության համաձայն, իրականացնում է պետական կառավարում։ Ոլորտի հարաբերությունները կարգավորվում են ՀՀ Սահմանադրությամբ, ՀՀ օրենքներով, ՀՀ Նախագահի՝ «Հայաստանի Հանրապետության մարզերում պետական կառավարման մասին» հրամանագրով և այլ իրավական ակտերով։ Հայաստանի Հանրապետության Սյունիքի մարզում պետական կառավարումն իրականացնում է Սյունիքի մարզպետը՝ մարզպետարանի միջոցով։ Մարզպետարանն իրագործում է կառավարության տարածքային քաղաքականությունը, համակարգում հանրապետական գործադիր մարմինների տարածքային ծառայությունների գործունեությունը։
ՀՀ Սյունիքի մարզպետարանի կառուցվածքը
Մարզպետարանը կազմված է մարզպետից, մարզպետի տեղակալներից, խորհրդականներից, օգնականներից և մարզպետարանի աշխատակազմից։ Աշխատակազմը բաղկացած է 6 վարչությունից, քարտուղարությունից, 7 ինքնուրույն բաժնից և 4 առանձնացված ստորաբաժանումներից։ Մարզպետարանի համակարգում ընդգրկված են պետական ոչ առևտրային կազմակերպություններ և մարզային ենթակայության փակ բաժնետիրական ընկերություններ։ Մարզպետարանի կանոնադրության համաձայն՝ կանոնակարգվել են մարզպետի տեղակալների և մարզպետարանի աշխատակազմի ղեկավարի կողմից մարզպետարանի աշխատակազմի կառուցվածքային և առանձնացված ստորաբաժանումների աշխատանքների համակարգումը։
ՀՀ Սյունիքի մարզպետարանի հաստիքները
Աշխատանքները կազմակերպվում են մարզպետարանի աշխատակազմի կառուցվածքային և առանձնացված ստորաբաժանումների կանոնադրություններին ու աշխատանքային ծրագրերին համապատասխան։ 2013 թվականին մարզպետարանի կառուցվածքային և առանձնացված ստորաբաժանումների համար սահմանվել է 144 հաստիքային միավոր, որից քաղաքացիական ծառայության պաշտոն է 115-ը։
Ղեկավարությունը
Մարզպետ՝ Տեղակալ՝
Ծանոթագրություններ
Կատեգորիա:ՀՀ մարզպետարաններ Կատեգորիա:Սյունիքի մարզի կառավարում
Իգոր Նեուչև
Իգոր Նիկոլաևիչ Նեուչև, ռուս ֆուտբոլիստ, կիսապաշտպան։
Կարիերա
Տամբովի ֆուտբոլիս սան։ Իր կարիերան սկսել է տեղի «Սպարտակ» ֆուտբոլային ակումբում։ Ապա տեղափոխվել է «Սպարտակ» ակումբ, որը հետակայում վերամվանվել է «Գեկրիս»։ 1996 թվականից մինչև 1999 թվականը Նեուչևը խաղացել է Որոնեժի։ 1997 թվականին նրա կազմում մասնակել է բարձրագույն լիգայի 25 խաղի կազմում ևխփել է մեկ գոլ։
Հինգ տարի Իգոր Նեուչև հանդես է եկել սոդովիկ ֆուտբոլային ակումբում, որտեղ նա 2005 թվականին հանդես է եկել Առաջին դիվիզիոն.
Անժելիկա Տիմանինա
Անժելիկա Իգորևնա Տիմանինա (Анжелика Игоревна Тиманина, ), ռուս գեղալողորդ, Ռուսաստանի գեղալողի օլիմպիական հավաքականի նախկին ավագ, Մոսկվայի հավաքականի անդամ, 2012 թվականի Օլիմպիական խաղերի չեմպիոն, աշխարհի տասնմեկակի չեմպիոն, Ռուսաստանի սպորտի վաստակավոր վարպետ։
Իգոր Նեուչև
Կարիերա
2011 թվականին Իգոր Նեչուև նշանակվել է թիմի խաղացող մարզիչ Ակադեմիան Տամբով, որը հանդես է եկել Ռուսաստանի Առաջնություն շրջանում սիրողական ֆուտբոլային ակումբու Սպարտակի Տամբով դարձավ մարզիչ։